wickkiey/tamil-wikipedia-chunked huggingface dataset:
# அப்பாக்குட்டி சின்னத்தம்பி

## எழுதிய நூல்கள்

மருத்துவத்துறையில் இவர் பல நூல்களை எழுதி வெளியிட்டுள்ளார். குறிப்பாக மருத்துவத்துறையில் பயிலும் இலங்கை மாணவர்களுக்கு தமிழ்மொழியில் மருத்துவ நூல்களை எழுதி வெளியிட்டமை குறிப்பிடத்தக்கது. அவை பின்வருமாறு:
- அயனாந்த தேச நோய் நூல் (Tropical Medicine) - 1949
- ‘மகப்பேற்று மருத்துவம்’ - 1969
- நலம் பேணல் விஞ்ஞானம் (Text Book of Nursing) - 1972 ஊற்றுப் பிரசுர மருத்துவ வெளியீடு
- பிரயோக உடற்றொழிலியற் சொற்றொகுதி (தமிழ் - ஆங்கிலம்) (Glossary of Technical Terms in Applied physiology Tamil English) ஊற்றுப் பிரசுர மருத்துவ வெளியீடு 1974
- ‘இளம் பெண்ணோயியல்’ 1982
- ‘மூப்புற்றோர் பெண்ணோயியல்’ 1984
- ‘நச்சுப் பாம்புகளும் அவற்றின் கடிகளும் தீர்வும்’ (Poisonous snake bites and their treatment) - 1983 காங்கேசன்துறை மருத்துவ வெளியீட்டினர் வெளியிடப்பட்டது.
- The Diary of the Tamil University Movement ஆங்கில நூல் - 1981  
- மருத்துவத் துறைக்கும் கல்வி, கலாசார வளர்ச்சிக்கும் பெரும் பணியாற்றிய பேராசிரியர் அப்பாக்குட்டி சின்னத்தம்பி, தினகரன், செப்டம்பர் 7, 2011
# பிரேம்ஜி அமரன்

**பிரேம் கங்கை அமரன்** அல்லது **பிரேம்ஜி அமரன்** (பிறப்பு: பிப்ரவரி 25, 1979), என்பவர் ஒரு தமிழ்த் திரைப்பட நடிகர், இசையமைப்பாளர், பாடலாசிரியர் மற்றும் பாடகர் ஆவார். இவர் இசையமைப்பாளர் கங்கை அமரனின் மகனும், வெங்கட் பிரபுவின் சகோதரரும் ஆவார்.  
இவர் தமிழ்த் திரைப்படங்களில் நகைச்சுவையாளர் பாத்திரங்களில் நடித்துவருகிறார்.அவரது மேடைப் பெயர், பிரேம்ஜி உண்மையில் ஒரு எழுத்துப் பிழையாகும், ஏனெனில் இது "பிரேம் ஜி.", (ஜி தனது தந்தையின் பெயரைக் குறிக்கிறது). என்னா கொடும சார் இது என்ற சொற்றொடர்களுக்காகவும் அவர் மிகவும் பிரபலமானவர் மற்றும் எவ்வளவோ பண்ணிட்டோம், இத பண்ணமாட்டோமா? இந்த வசனம், ஒரு பிரபலமான உரையாடல் சந்திரமுகி (2005) திரைப்படத்தில் நடிகர் பிரபுவால் பயன்படுத்தப்படும்.
# பிரேம்ஜி அமரன்

## தொழில்

1997 ஆம் ஆண்டில், வெங்கட் பிரபு மற்றும் எஸ். பி. பி. சரண் ஆகியோர் நடித்த வாண்டட் என்ற திட்டத்துடன் இயக்குநராக திரைத்துறையில் நுழைய பிரேம்ஜி திட்டமிட்டார் . இசை அமைப்பாளராக யுவன் சங்கர் ராஜாவும், கங்கை அமரன் மற்றும் நகைச்சுவை நடிகராக எஸ். பி. பாலசுப்பிரமணியம் ஆகியோரும் இருந்த இப்படத்தின் படப்பிடிப்பு முடிக்கப்படவில்லை.  
முதன்மையாக இசையமைக்கிற ஆர்வமுள்ள, பிரேம்ஜி பின்னர் அவரிடம் இருந்த வாய்ப்பு உதவியாளராக தொடங்கியது. திரைப்பட இசை இசையமைப்பாளர் மற்றும் அவரது உறவினரான யுவன் ஷங்கர் ராஜாவுடன், ஒரு பின்னணிப் பாடகர், பெரும்பாலும் யுவன் ஷங்கர் ராஜா அமைத்த ராப் பகுதிகள் பாடுதல் போன்றவற்றில் ஈடுபட்டார். யுவன் ஷங்கர் ராஜாவுடன் பணிபுரிந்த அவர், ஒலிப்பதிவு ஆல்பங்களுக்கான தனது சில பாடல்களையும் ரீமிக்ஸ் செய்தார், முதலாவது வல்லவன் படத்திலிருந்து "லூசு பெண்ணே".  
2006 ஆம் ஆண்டில், அவர் தனது நடிப்பு அறிமுகத்தை சிலம்பரசன் நடித்த வல்லவன் திரைப்படத்தில் செய்தார். கதாநாயகியின் நண்பராக, தனது சகோதரரைக் அதில் நடித்தும் பின்வரும் வெங்கட் பிரபு இயக்குநராக அறிமுகமான சென்னை 600028(2007) திரைப்படத்தில் அவர் சீனுவாக நடித்தார். இந்த திரைப்படம் ஆண்டின் மிகப்பெரிய கோடைகால பிளாக்பஸ்டராக மாறியது, பிரேம்ஜியை நகைச்சுவை நடிகராக நிறுவியது. அவர் தனது அடுத்த படமான சரோஜாவுக்காக தனது சகோதரருடன் சேர்ந்தார் , இது கணேஷ் குமார் என்ற நடிப்பால் அவருக்கு பாராட்டுக்களைப் பெற்றது.  
மங்காத்தா (2011) மற்றும் சேட்டை (2013) ஆகிய படங்களில் மேலும் தோற்றமளிக்கும் முன் , வெங்கட் பிரபுவின் கோவாவில் (2010) ஒரு முக்கியக் கதாபாத்திரத்தில் தோன்றினார் . 2013 ஆம் ஆண்டில், நார்த் 24 காதம் என்ற மலையாளத் திரைப்படத்தில் அறிமுகமானார். மங்காத்தாவில், இவர் முக்கியக் கதாபாத்திரத்தில் நடித்தார், மேலும் இசையமைப்பாளராகவும் பணியாற்றுகிறார்.
# பிரேம்ஜி அமரன்

## குடும்பம்

பிரேம்ஜி மூத்த இயக்குநரும் இசைக்கலைஞருமான கங்கை அமரனின் மகனும், திரைப்பட இயக்குநரும் நடிகருமான வெங்கட் பிரபுவின் தம்பியும் ஆவார். திரைப்பட இசையமைப்பாளர் இளையராஜா இவரது பெரியப்பா, யுவன் சங்கர் ராஜா, கார்த்திக் ராஜா மற்றும் பவதாரிணி அவரது உறவினர்கள் ஆவார்கள்.இவர் இந்து என்பவரை ஜூன் 9 2024 ல் திருத்தணியில் திருமணம் செய்து கொண்டார்.இந்து சேலம் மாவட்டம் தாரமங்கலம் அருகில் உள்ள போத்தனுர் கிராமத்தை சேர்ந்தவர்.
# நிலம் கையகப்படுத்துதல், புனர்வாழ்வு மற்றும் மீள்குடியேற்றச் சட்டம்

இந்தியாவின் **நிலம் கையகப்படுத்துதல், புனர்வாழ்வு மற்றும் மீள்குடியேற்றச் சட்டம்** (*Land Acquisition and Rehabilitation and Resettlement Bill*) 2011 செப்டெம்பர் 7 அன்று மக்களவையில் அறிமுகப்படுத்தப்பட்டது. இச்சட்டம் நில எடுப்பு, அதன் வரையறை, கையப்படுத்துவதற்கான இழப்பீட்டுத் தொகை நிர்ணயம் ஆகியவற்றை விளக்குகிறது. இச்சட்டம் 2013-இல் **நியாயமான இழப்பீட்டு உரிமை மற்றும் வெளிப்படையான நிலம் கையகப்படுத்துதல், புனர்வாழ்வு மற்றும் மீள்குடியேற்றச் சட்டம்**(*Right to Fair Compensation and Transparency in Land Acquisition, Rehabilitation and Resettlement Act, 2013 *) அல்லது **நிலம் கையகப்படுத்துதல் சட்டம், 2013** என்று மாற்றியமைக்கப்பட்டு நாடாளுமன்றத்தில் தாக்கல் செய்யப்பட்டுள்ளது.
# நிலம் கையகப்படுத்துதல், புனர்வாழ்வு மற்றும் மீள்குடியேற்றச் சட்டம்

## பின்னணி

நிலம் கையகப்படுத்தல் தொடர்பான பிரச்சனைகள் குறித்த சமூக அக்கறை வலுத்து வருவதாக இந்திய அரசு நம்புவதன் விளைவாக இச்சட்டம் வரையப்பட்டு, பற்பல விவாதங்களுக்கு உட்படுத்தப்படுகிறது. பல்லாண்டுகளாக 1894 நில கையகப்படுத்தல் சட்டம் பல திருத்தங்களைக் கண்டபோதும், நியாயமான இழப்பீடு மற்றும் புனர்வாழ்வு குறித்த ஏற்பாடுகளை அணுகிய ஒருமித்த தேசிய சட்டம் ஏற்படவில்லை. பொது நோக்கத்திற்காக நிலக் கையகப்படுத்தல் நிகழும் உடனே இழப்பீடு வழங்கலும், புனர்வாழ்விற்கான ஏற்பாடுகள் செய்துதரப்படுவதிலும் தொய்வில்லாமல் இருக்க ஓர் ஒருமித்த சட்டம் அவசியம் என்று அரசு கருதுகிறது.  
1978-ஆம் ஆண்டில் நிறைவேற்றப்பட்ட இந்திய அரசியலமைப்பின் நாற்பத்தி நான்காவது சட்டத் திருத்தம் 19(1)(f) பிரிவை விலக்கியதன் விளைவுகள்:
1. சட்டம் வழங்கும் அதிகாரத்தின் பெயரில் அல்லாது வேறு எவ்வகையிலும் ஒருவரது சொத்துக்கள் பறிக்கப்பட மாட்டாது எனும் உரிமை, இனி அடிப்படை உரிமையாகக் கருதப்படமாட்டாது. "சட்டப்படியான அதிகாரமல்லாமல் எவரது சொத்துக்களும் பறிக்கப்படமாட்டாது" (அரசியலமைப்பு 44-ஆவது திருத்தம், 10.6.1979 முதல் அமலில்). இச்சட்டத் திருத்தம் சொத்துரிமை "இனி ஒருபோதும் அடிப்படை உரிமை ஆகாது, எனினும் அஃதொரு அரசியல் சட்டரீதியான உரிமை; உரிமை மீறல் நிகழும் தருவாயில் பாதிக்கப்பட்டவர் தீர்வைப் பெற, இந்திய அரசியலமைப்பு பிரிவு-32-இன் கீழ் உச்ச நீதி மன்றத்தை அணுகாமல், அரசியலமைப்பின் 226-ஆவது பிரிவின் கீழ் உயர் நீதி மன்றத்தை அணுலாம்" என்பதை உறுதி செய்தது.
1. மேலும் தனி ஒருவரது சொத்தைப் பறிக்குமாறு சட்டமன்றம் இயற்றும் எந்த சட்டத்தின் நியாயத்தன்மையையும் யாராலும் எதிர்த்துக் கேட்க முடியாது.
# நிலம் கையகப்படுத்துதல், புனர்வாழ்வு மற்றும் மீள்குடியேற்றச் சட்டம்

## குறிக்கோள்கள்

- தொழில்மயமாக்கல், நகரமயமாக்கல், அத்தியாவசியமான கட்டமைப்பு வசதிகளின் வளர்ச்சி முதலியவற்றிற்குத் தேவையான நிலங்களை, இந்திய அரசியலமைப்பினால் நிறுவப்பட்ட கிராம சபை, உள்ளாட்சி நிறுவனங்களோடு கலந்தாய்வு செய்து, அனைவரின் பங்கேற்போடுகூடியதும், மனிதநேயமிக்கதும், வெளிப்படைத் தன்மைமிக்கதும், நில உடைமையோர்க்கும், அதில் பாதிக்கப்படும் இன்ன பிறர்களுக்கும் மிகச்சிறிதான இடையூறுகளைக்கொண்டதுமான கையகப்படுத்தும் செய்முறைகளை உறுதி செய்யும் சட்டம் அமைக்க வேண்டும்.
- நிலம் கையகப்படுத்தப்படுவதால் பாதிக்கப்படும் குடும்பங்களுக்கு நியாயமான இழப்பீடுகளை வழங்க வேண்டும்.
- பாதிக்கப்பட்டோரின் மீள்குடியேற்றத்திற்கும், புனர்வாழ்விற்குமான போதிய ஏற்பாடுகளைச் செய்ய வேண்டும்.
- இக்கட்டாய கையகப்படுத்தலால் நேரும் கூட்டுவிளைவு, பாதிக்கப்படுவோரையும் விளையும் முன்னேற்றத்தின் பங்குதாரராக்கி, கையகப்படுத்தலுக்கு பின்னான காலங்களில் அவர்களின் சமூக பொருளாதார நிலைமையை மேம்படுத்த உறுதி செய்வதாக அமைக்க வேண்டும்.
# நிலம் கையகப்படுத்துதல், புனர்வாழ்வு மற்றும் மீள்குடியேற்றச் சட்டம்

## நோக்கமும் பரப்பெல்லையும்

இந்தியாவில் நிலம் கையகப்படுத்தவும், அதனால் பாதிக்கப்படுவோரின் மீள்குடியேற்றத்திற்கும், புனர்வாழ்வுக்கும் சேர்த்து ஒருமித்த சட்டம் இயற்றுவதே இதன் குறிக்கோள். ஜம்மு காஷ்மீர் மாநிலம் தவித்து, மற்ற அனைத்து இந்திய பிராந்தியங்களிலும் மத்திய மாநில அரசுகளால் கையகப்படுத்தப்படும் நிலங்கள் இச்சட்டத்தின் பரப்புக்குள் அடங்கும்.  
சிறப்பு பொருண்மிய வலயச் சட்டம் (2005), அணு சக்தி சட்டம் (1962), ரயில்வே சட்டம் (1989) முதலிய பதினாறு சட்டங்களின் கீழ் நிகழும் கையகப்படுத்தல், இச்சட்டத்தின் பரப்புக்குள் வாரா.
# நிலம் கையகப்படுத்துதல், புனர்வாழ்வு மற்றும் மீள்குடியேற்றச் சட்டம்

## சட்ட ஏற்பாடுகள்

### பொது நோக்கம் - விளக்கம்

இந்தியாவில் தனியார் நிலத்தைக் கையகப்படுத்துவதற்கு தேவையான பொது நோக்கத்தை விளக்கமாக இச்சட்டத்தின் பகுதி 2 (1) விளக்குகிறது:  
- கப்பற்படை, இராணுவம், விமானப்படை மற்றும் ஒன்றிய அரசின் இதர ஆயுதம் தாங்கிய காவல் படைகளின் போர்திற நோக்கங்கள், தேச பாதுகாப்பிற்கும் தற்காப்பிற்குமான நோக்கங்கள் அல்லது மக்கள் பாதுகாப்பு, மாநிலக் காவல் போன்ற நோக்கங்கள்.
- பின்வருபவை உள்ளிட்ட கட்டமைப்பு திட்டங்கள்:  
- தொழிற்சாலை வழிகள், சுரங்கப் பணிகள், தேசிய உற்பத்திக் கொள்கை வகுத்த தேசிய முதலீடு மற்றும் உற்பத்தி வலயங்கள்
- சுகாதாரம், நீர் சேகரிப்பு, சேமிப்பு கட்டமைப்புத் திட்டங்கள்
- அரசு நிர்வகிக்கும், அரசு உதவி பெறும் கல்வி மற்றும் ஆய்வு நிறுவனத் திட்டங்கள்
- விளையாட்டு, சுற்றுலா, போக்குவரத்து, சுகாதாரம் முதலியவை தொடர்பான திட்டங்கள்
- ஒன்றிய அரசு அறிவித்து நாடாளுமன்றத்திற்கு சமர்ப்பிக்கப்பட்ட கட்டமைப்பு வசதி திட்டங்கள்
- திட்டங்களால் பாதிக்கப்படும் குடும்பத்தினருக்கான திட்டங்கள்
- வருமானக் குழு அடிப்படையில் அரசு நிர்ணயிக்கும் வீட்டுவசதி திட்டங்கள்
- நகர்ப்புற அல்லது கிராமப்புற இடங்களின் வளர்ச்சி/மேம்பாட்டுத் திட்டங்கள்
- ஏழை எளியோர், நில உடைமையற்றோர், இயற்கைப் பேரிடர் தாக்கிய இடங்களில் வசிப்போர் முதலானோருக்கான குடியிருப்பு வசதி திட்டங்கள்
# நிலம் கையகப்படுத்துதல், புனர்வாழ்வு மற்றும் மீள்குடியேற்றச் சட்டம்

## இதனையும் காண்க

- நில எடுப்பு
# கூகுள் நிலா

**கூகுள் நிலா** அல்லது **கூகுள் மூன்** *(Google Moon)* என்பது கூகுள் நிலப்படங்கள் போன்று நிலா கோளினை செய்மதிப் பார்வை மூலம் பார்க்க உதவும் இணையதளம் ஆகும். இதில் நிலவின் முன்புறத்தோற்றம் *(Elevation)*, நேரடித்தோற்றம் மற்றும் அப்பல்லோ ஓடத்தின் வழியான தோற்றங்களைக் காணலாம். இது முதன் முதலில் 2005ஆம் ஆண்டு சூலைத் திங்கள் 20ஆம் நாள் அறிமுகப்படுத்தப்பட்டது.  
இச்சேவையினை பிரபல இணையம் மற்றும் மென்பொருள் நிறுவனமான கூகுள் நிறுவனம் நாசா *(செய்மதி உதவி)* நிறுவனத்துடன் இணைந்து இலவசமாக வழங்குகிறது. இவ்வசதி தற்போது கூகுள் புவியிலும் சேர்க்கப்பட்டுள்ளது.  
பகுப்பு : கூகுள் மென்பொருள்
# கூகுள் நிலா

## மேலும் பார்க்க

- கூகுள் செவ்வாய்
# கார்ல் பேர்ட்பீல்ட்

** கார்ல் பேர்ட்பீல்ட்** (*Carl Bradfield*, பிறப்பு: சனவரி 18 1975), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 93 முதல்தர துடுப்பாட்டப் போட்டிகளிலும், 75 ஏ-தர துடுப்பாட்டப் போட்டிகளிலும், ஒரு இருபது20 போட்டியிலும் கலந்து கொண்டுள்ளார். 1993/94-2006 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கார்ல் பேர்ட்பீல்ட்

## வெளி இணைப்பு

கார்ல் பேர்ட்பீல்ட் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# ஜெஃப்ரி பேர்ட்பீல்ட்

** ஜெஃப்ரி பேர்ட்பீல்ட்** (*Geoffrey Bradfield*, பிறப்பு: பிப்ரவரி 28 1948), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1970 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
# ஜெஃப்ரி பேர்ட்பீல்ட்

## வெளி இணைப்பு

ஜெஃப்ரி பேர்ட்பீல்ட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# டெரக் பிராண்ட்

** டெரக் பிராண்ட்** (*Derek Brand*, பிறப்பு: மே 25 1975), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 14 முதல்தர துடுப்பாட்டப் போட்டிகளிலும், 22 ஏ-தர துடுப்பாட்டப் போட்டிகளிலும், ஐந்து இருபது20 போட்டிகளிலும் கலந்து கொண்டுள்ளார். 1998-2002 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டெரக் பிராண்ட்

## வெளி இணைப்பு

டெரக் பிராண்ட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# ஜெராட் புரொபி

** ஜெராட் புரொபி** (*Gerard Brophy*, பிறப்பு: நவம்பர் 26 1975), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 122 முதல்தர துடுப்பாட்டப் போட்டிகளிலும், 118 ஏ-தர துடுப்பாட்டப் போட்டிகளிலும், 55 இருபது20 போட்டிகளிலும் கலந்து கொண்டுள்ளார். 1996/97- 2011ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜெராட் புரொபி

## வெளி இணைப்பு

ஜெராட் புரொபி - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# மார்க் புரூன்ஸ்

** மார்க் புரூன்ஸ்** (*Mark Bruyns*, பிறப்பு: நவம்பர் 8 1973), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 118 முதல்தர துடுப்பாட்டப் போட்டிகளிலும், 121 ஏ-தர துடுப்பாட்டப் போட்டிகளிலும், ஏழு இருபது20 போட்டிகளிலும் கலந்து கொண்டுள்ளார். 1993/94- 2006 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# மார்க் புரூன்ஸ்

## வெளி இணைப்பு

மார்க் புரூன்ஸ் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# ஜேம்ஸ் பிரயண்ட்

** ஜேம்ஸ் பிரயண்ட்** (*James Bryant *, பிறப்பு: பிப்ரவரி 4 1976), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 83 முதல்தர துடுப்பாட்டப் போட்டிகளிலும், 87 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1996/97-2005 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜேம்ஸ் பிரயண்ட்

## வெளி இணைப்பு

ஜேம்ஸ் பிரயண்ட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# ஜேம்ஸ் கேமரூன் (துடுப்பாட்டக்காரர்)

** ஜேம்ஸ் கேமரூன்** (*James Cameron *, பிறப்பு: செப்டம்பர் 20 1979), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2000 ஆண்டுகளில், தென்னாப்பிரிக்க ஏ-தர துடுப்பாட்டப் உறுப்பினராக ஏ-தர துடுப்பாட்டப் போட்டியில் பங்குகொண்டார்.
# ஜேம்ஸ் கேமரூன் (துடுப்பாட்டக்காரர்)

## வெளி இணைப்பு

ஜேம்ஸ் கேமரூன் (துடுப்பாட்டக்காரர்) - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# பெடி கரோலின்

**பெடி கரோலின்** (*Paddy Carolin*, பிறப்பு: ஏப்ரல் 10 1881, இறப்பு: மார்ச்சு 15 1967), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது முதல்தர துடுப்பாட்டப் போட்டிகளில் கலந்து கொண்டுள்ளார். 1902-1908 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பெடி கரோலின்

## வெளி இணைப்பு

பெடி கரோலின் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# ரொனால்ட் கார்

** ரொனால்ட் கார்** (*Ronald Carr*, பிறப்பு: சனவரி 12 1938), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1960-1964/65 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ரொனால்ட் கார்

## வெளி இணைப்பு

ரொனால்ட் கார் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# நீல் கார்டர்

** நீல் கார்டர்** (*Neil Carter*, பிறப்பு: சனவரி 29 1975), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 109 முதல்தர துடுப்பாட்டப் போட்டிகளிலும், 173 ஏ-தர துடுப்பாட்டப் போட்டிகளிலும், 97 இருபது20 போட்டிகளிலும் கலந்து கொண்டுள்ளார். 1999/00 - 2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# நீல் கார்டர்

## வெளி இணைப்பு

நீல் கார்டர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# ஜான்ட்ரே கோட்சி

**ஜான்ட்ரே கோட்சி** (*Jandre Coetzee*, பிறப்பு: சனவரி 15 1984),தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 49 முதல்தர துடுப்பாட்டப் போட்டிகளிலும், 57 ஏ-தர துடுப்பாட்டப் போட்டிகளிலும், 18 இருபது20 போட்டிகளிலும் கலந்து கொண்டுள்ளார். 2004/05 2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜான்ட்ரே கோட்சி

## வெளி இணைப்பு

ஜான்ட்ரே கோட்சி - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# லீ கோட்சி

**லீ கோட்சி** (*Lee Coetzee*, பிறப்பு: பிப்ரவரி 28 1984),தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டிகளிலும் கலந்து கொண்டுள்ளார். 2008/09 ஆண்டுகளில், முதல்தர துடுப்பாட்டப் போட்டியிலும் பங்குகொண்டார்.
# லீ கோட்சி

## வெளி இணைப்பு

லீ கோட்சி - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# பெட்ரிக் கொம்டன்

**பெட்ரிக் கொம்டன்** (*Patrick Compton*, பிறப்பு: நவம்பர், 1952),தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.
# பெட்ரிக் கொம்டன்

## வெளி இணைப்பு

பெட்ரிக் கொம்டன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# ரிச்சட் கொம்டன்

**ரிச்சட் கொம்டன்** (*Richard Compton*, பிறப்பு: மார்ச்சு 29 1956),தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் கலந்து கொண்டுள்ளார். 1978/79-1980/81 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ரிச்சட் கொம்டன்

## வெளி இணைப்பு

ரிச்சட் கொம்டன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# ஸ்டீபன் குக்

**ஸ்டீபன் குக்** (*Stephen Cook *, பிறப்பு: நவம்பர் 29 1982),தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 107 முதல்தர துடுப்பாட்டப் போட்டிகளிலும், 94 ஏ-தர துடுப்பாட்டப் போட்டிகளிலும், 10 இருபது20 போட்டிகளிலும் கலந்து கொண்டுள்ளார். 2000/01- 2011ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஸ்டீபன் குக்

## வெளி இணைப்பு

ஸ்டீபன் குக் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# டேவி கொப்

**டேவி கொப்** (*Davey Cope*, பிறப்பு: ஆகத்து 14 1877, இறப்பு: ஆகத்து 16 1898), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் கலந்து கொண்டுள்ளார். 1897-1898 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டேவி கொப்

## வெளி இணைப்பு

டேவி கொப் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# ஜஸ்டின் கோட்சி

** ஜஸ்டின் கோட்சி** (*Justin Coetzee*, பிறப்பு: சூன் 12 1984) தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், ஐந்து ஏ-தர துடுப்பாட்டப் போட்டிகளிலும், ஒரு இருபது20 போட்டியிலும் கலந்து கொண்டுள்ளார். 2009ல், முதல்தர துடுப்பாட்டப் போட்டியில் பங்குகொண்டார்.
# ஜஸ்டின் கோட்சி

## வெளி இணைப்பு

ஜஸ்டின் கோட்சி - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# டெரன் கௌலி

** டெரன் கௌலி** (*Darren Cowley*, பிறப்பு: அக்டோபர் 30 1976), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2004 ல், தென்னாப்பிரிக்க ஏ-தர துடுப்பாட்டப் உறுப்பினராக ஏ-தர துடுப்பாட்டப் போட்டியில் பங்குகொண்டார்.
# டெரன் கௌலி

## வெளி இணைப்பு

டெரன் கௌலி - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# முரே க்ரீட்

** முரே க்ரீட்** (*Murray Creed*, பிறப்பு: மார்ச்சு 5 1979), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 முதல்தர துடுப்பாட்டப் போட்டிகளிலும், 33 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1997/98-2000/01 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# முரே க்ரீட்

## வெளி இணைப்பு

முரே க்ரீட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# எட்ரியன் டேல்

** எட்ரியன் டேல்** (*Adrian Dale*, பிறப்பு: அக்டோபர் 24 1968) தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 251 முதல்தர துடுப்பாட்டப் போட்டிகளிலும், 314 ஏ-தர துடுப்பாட்டப் போட்டிகளிலும், ஒன்பது இருபது20 போட்டிகளிலும் கலந்து கொண்டுள்ளார். 1989-2004 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# எட்ரியன் டேல்

## வெளி இணைப்பு

எட்ரியன் டேல் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# பீட்டர் டானில்

** பீட்டர் டானில்** (*Pieter Daneel*, பிறப்பு: மார்ச்சு 19 1987), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். 2006/07 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பீட்டர் டானில்

## வெளி இணைப்பு

பீட்டர் டானில் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# திணிவு மையம்

வடிவவியலில் ஒரு தளவுருவத்தின் அல்லது இருபரிமாண வடிவம் *X* -ன் **திணிவு மையம்** (*centroid*), **வடிவுசார் மையம்** (*geometric *) அல்லது **ஈர்ப்பு மையம்** (*barycenter*) என்பது, அவ்வடிவத்தை சம விலக்களவு (moment) கொண்ட இரு பகுதிகளாகப் பிரிக்கும் கோடுகள் அனைத்தும் வெட்டிக்கொள்ளும் புள்ளியாகும். சாதாரணமாக, திணிவு மையத்தை *X* -லுள்ள அனைத்துப் புள்ளிகளின் சராசரியாகக் கருதலாம். திணிவு மையத்தின் இந்த இருபரிமாண வரையறையை *n* -பரிமாணத்திற்கும் நீட்டிக்கலாம். *n* -பரிமாணத்திலுள்ள ஒரு பொருள் *X* -ன் திணிவுமையம் என்பது, அதனைச் சம விலக்களவு கொண்ட இரு பாகங்களாகப் பிரிக்கும் மீத்தளங்கள் (hyperplane) வெட்டிக்கொள்ளும் புள்ளியாகும்  
இயற்பியலில், திணிவு மையம் என்பது ஒரு பொருளினுடைய வடிவத்தின் வடிவுசார் மையத்தைக் குறிக்கிறது. ஆனால் ஈர்ப்பு மையம் என்பது, அது பயன்படுத்தப்படும் இடத்தைப் பொறுத்து, வடிவுசார் மையத்தை மட்டுமல்லாது நிறை மையம் ( of mass) அல்லது புவியீர்ப்பு மையத்தையும் ( of gravity) குறிக்கலாம். சாதாரணமாக, ஒரு பொருளின் நிறை மையம் (மற்றும் சீரான ஈர்ப்பு மண்டலத்தின் புவியீர்ப்பு மையம்) என்பது, அப்பொருளிலுள்ள அனைத்துப் புள்ளிகளின், அண்மை அடர்த்தி அல்லது தன்எடைகளால் எடையிடப்பட்ட சராசரியாகும். ஒரு பொருளின் அடர்த்தி சீரானதாக இருக்குமானால் அப்பொருளின் நிறை மையமும் அப்பொருள் வடிவத்தின் திணிவு மையமும் ஒன்றாக இருக்கும்.  
புவியியலில் பூமியின் மேற்பரப்பு மண்டலம் ஒன்று, அம்மேற்பரப்பின் மீதே ஆரைப்போக்கில் வீழ்த்தப்பட்ட நிலையில் அதன் திணிவு மையமானது, அம்மேற்பரப்பின் புவியியல் மையம் என அழைக்கப்படுகிறது.
# திணிவு மையம்

## பண்புகள்

ஒரு குவிவான பொருளின் திணிவு மையமானது எப்பொழுதும் அப்பொருளுக்குள்ளேயே அமையும். குவிவாக இல்லாத பொருளின் திணிவு மையம் அப்பொருளுக்கு வெளியில் அமையலாம். எடுத்துக்காட்டாக, ஒரு வளையம் அல்லது கிண்ணத்தின் திணிவு மையங்கள் அவற்றின் மைய வெற்றுப்பகுதியில் அமைகின்றன.  
ஒரு பொருளின் திணிவு மையம் வரையறுக்கப்பட்டிருந்தால், அது அப்பொருளின் சமஅளவை உருமாற்றங்களின் சமச்சீர் குலத்தின் நிலைப்புள்ளியாகும். குறிப்பாக, ஒரு பொருளின் வடிவுசார் மையமானது அதன் அனைத்து சமச்சீர் மீத்தளங்களின் வெட்டுப்பகுதியில் அமையும். ஒழுங்குப் பலகோணம், ஒழுங்கு பண்முகத்திண்மம், உருளை, செவ்வகம், சாய்சதுரம், வட்டம், கோளம், நீள்வட்டம், நீள்வட்டத்திண்மம் போன்ற பல வடிவங்களின் திணிவு மையங்களை இம்முறையில்தான் காண முடியும்.  
- ஒரு இணைகரத்தின் திணிவு மையமானது, அதன் மூலைவிட்டங்கள் வெட்டும் புள்ளியாகும். ஆனால் நாற்கரங்களுக்கு இது பொருந்தாது.  
இதேபோல் இடப்பெயர்ச்சி உருமாற்றத்திற்கு நிலைப்புள்ளிகள் எதுவும் இடையாது என்பதால், சமச்சீர் இடப்பெயர்ச்சி உருமாற்றமுடைய பொருட்களுக்கு, ஒன்று திணிவு மையம் கிடையாது, அப்படியே இருந்தாலும் அது அப்பொருளுக்கு வெளியே அமையும்.
# திணிவு மையம்

## திணிவு மையம் காணல்

### குண்டு நூல் முறை

கீழே காட்டப்பட்டுள்ள ஒரு சீரான இருபரிமாணத் தகட்டின்(படம்-a) திணிவு மையத்தை ஒரு குண்டு நூல் மற்றும் ஊசியைக் கொண்டு பரிசோதனைமூலம் காணலாம்.  
- (படம்-b)தகட்டின் ஒரு முனையை, அது எளிதாகச் சுழலக்கூடியவகையில் ஊசியில் மாட்டிவிட வேண்டும். பிறகு குண்டு நூலை ஊசியிலிருந்து தொங்கவிட வேண்டும். இப்போது அக்குண்டு நூலின் நிலையை அத்தகட்டில் குறித்துக் கொள்ள வேண்டும். இதேபோல் மீண்டும் தகட்டை வேறொரு முனையில் மாட்டிவிட்டு, குண்டுநூலின் நிலையைக் குறிக்க வேண்டும். இப்பொழுது தகட்டில் குண்டு நூலின் இரு வேறுபட்ட நிலைகளைக் குறிக்கும் கோடுகள் இருக்கும்.
- (படம்-c)அவ்விரு கோடுகளும் சந்திக்கும் புள்ளி அத்தகட்டின் திணிவு மையமாகும்.  
இந்த சோதனைமூலம் சீரான அடர்த்தியும் மாறாத வடிவமும் உடைய எந்தவொரு இரு பரிமாணப் பொருளுக்கும் திணிவு மையம் காணலாம்.  
<table =0 cellborder=0 cellpadding=3>
<tr valign=>
<td></td>
<td></td>
<td></td>
</tr>
<tr>
<td align=>(a)</td>
<td align=>(b)</td>
<td align=>(c)</td>
</tr>
</table>  
இம்முறையைக் குவிவல்லாத வடிவங்களுக்கும் சீரான அடர்த்தியுடைய திடப்பொருள்களுக்கும் நீட்டிக்கலாம்(கோட்பாட்டில்). ஆனால் குண்டு நூல்களின் நிலைகளைக் குறிப்பதற்கு வரைதலைத் தவிர்த்து மாற்று முறைகளைப் பயன்படுத்த வேண்டும்.
# திணிவு மையம்

## திணிவு மையம் காணல்

### முடிவுறு எண்ணிக்கையுள்ள புள்ளிகளுக்கு

முடிவுறு எண்ணிக்கை கொண்ட <math>{k}</math> புள்ளிகள்: :<math>\mathbf{x}_1,\mathbf{x}_2,\ldots,\mathbf{x}_k</math> in <math>\mathbb{R}^n</math>  
இப்புள்ளிகளின் திணிவு மையம்:  
:<math>\mathbf{C} = \frac{\mathbf{x}_1+\mathbf{x}_2+\cdots+\mathbf{x}_k}{k} </math>
# திணிவு மையம்

## திணிவு மையம் காணல்

### வடிவத்தைப் பிரிப்பது மூலம்

ஒரு தளவுருவை, எளிய வடிவங்களாக முடிவுறு என்ணிக்கையில் பிரித்து அதன் திணிவு மையத்தைக் காணலாம்.  
தளவுரு: <math>X</math>
:பிரிக்கப்பட்ட எளிய வடிவங்கள்:
:<math>X_1,X_2,\dots,X_n</math>,  
இவை ஒவ்வொன்றின் பரப்பு <math>A_i</math>.
:இப்பரப்புகளின் திணிவு மையங்கள்: <math>C_i</math>  
:<math>X</math> -ன் திணிவு மையம்:
: <math> C = \frac{\sum C_i A_i}{\sum A_i}.</math>  
பிரிக்கப்பட்ட பகுதிகளில் ஒன்றின்மீது ஒன்றாகப் படியும் <math>X</math> -லுள்ள துளைகளையும் <math>X</math> -க்கு வெளியில் அமையும் பகுதிகளையும் குறைக்குறியுடைய பரப்புகளைக் கொண்டு சரி செய்யலாம். ஒரு குறிப்பிட்ட புள்ளி <math>p</math> -யைக் கொண்டுள்ள எல்லாப் பகுதிகளின் பரப்புகள் <math>A_i</math> -ன் குறிகளின் கூடுதல், அப்புள்ளி <math>X</math> -ல் இருந்தால் 1 ஆகவும் இல்லையெனில் 0 ஆகவும் இருக்குமாறு <math>A_i</math> -க்களின் குறிகளை எடுத்துக்கொள்ள வேண்டும்.  
எடுத்துக்காட்டு:  
படம் (a) -லுள்ள வடிவம்:
- மிகைக்குறி கொண்ட பரப்புடைய சதுரம் மற்றும் முக்கோணமாகவும், குறைக்குறி கொண்ட பரப்புடைய வட்டத்துளையாகவும் படம் (b) ல் பிரித்துக் காட்டப்பட்டுள்ளது.
<table =0 cellborder=0 callpadding=3>
<tr valign=top>
<td></td>
<td></td>
<td></td>
</tr>
<tr>
<td align=>(a)</td>
<td align=>(b)</td>
<td align=>(c)</td>
</tr>
</table>
- பிரிக்கப்பட்ட பகுதிகளின் திணிவு மையத்தை, எளிய வடிவங்களின் திணிவு மையப் பட்டியலிலிருந்து கண்டுபிடிக்கலாம். எடுத்துக்கொண்ட வடிவத்தின் திணிவு மையம் மூன்று புள்ளிகளின் எடையிடப்பட்ட சராசரியாகும். வடிவத்தின் இடது விளிம்பிலிருந்து திணிவு மையத்தின் கிடைமட்ட நிலை:
:<math>x = \frac{5 \times 10^2 + 13.33 \times \frac{1}{2}10^2 - 3 \times \pi(2.5)^2}{10^2 + \frac{1}{2}10^2 -\pi(2.5)^2} \approx 8.5 \mbox{ units}</math>  
இதே வாய்ப்பாடு எந்தவொரு முப்பரிமாணப் பொருளுக்கும் பொருந்தும். ஆனால் ஒவ்வொரு <math>A_i</math> -ம் பரப்பாக இல்லாமல், <math>X_i,</math> -ன் கன அளவாக இருக்க வேண்டும். எந்தவொரு பரிமாணம் <math>d</math> -லும் <math>\R^d</math> -ன் எந்தவொரு உட்கணத்திற்கும் இந்த வாய்ப்பாடு பொருந்தும். பிரிக்கப்பட்ட பகுதிகளின் பரப்பிற்குப் பதில் <math>d</math> -பரிமாண அளவுகளை எடுக்க வேண்டும்
# திணிவு மையம்

## திணிவு மையம் காணல்

### தொகையிடல் மூலம்

<math>\R^n</math> -ன் உட்கணம் *X* -ன் திணிவு மையத்தைத் தொகையிடல் மூலம் காணலாம்:  
:<math>C = \frac{\int x g(x) \; dx}{\int g(x) \; dx}</math>  
இத்தொகையீடானது, <math>\R^n</math> வெளிமீது முழுவதுமாகத் தொகையிடப்படுகிறது. *g* என்பது *X* உட்கணத்தின் சிறப்பியல்புச் சார்பாகும். எனவே *g* -ன் மதிப்பு *X* -க்குள் 1. மற்றும் *X* -க்கு வெளியே 0 ஆகும். வாய்ப்பாட்டிலுள்ள பின்னத்தின் பகுதியானது, உட்கணம் *X* -ன் அளவையாகும் (measure). (*X* -ன் அளவைப் பூச்சியமாக இருந்தாலோ அல்லது தொகையீடு விரிந்தாலோ இவ்வாய்ப்பாட்டைப் பயன்படுத்த முடியாது.)  
திணிவு மையத்தின் மற்றொரு வாய்ப்பாடு:  
:<math>C_k = \frac{\int z S_k(z) \; dz}{\int S_k(z) \; dz}</math>  
இங்கு,
:*C*<sub>*k*</sub> என்பது *C* -ன் k-அச்சுதூரம்.
:*S*<sub>*k*</sub>(*z*) என்பது, *x*<sub>*k*</sub> = *z* என்ற சமன்பாடு வரையறுக்கும் மீத்தளமும் *X* -ம் வெட்டும் பகுதியின் அளவையாகும். இதிலும் வாய்ப்பாட்டின் பின்னத்தின் பகுதியானது, *X* -ன் அளவையாகும்  
ஒரு தளவுருவத்தின் பொருள்-நிறை மையத்தின் அச்சுதூரங்கள்:  
:<math>C_{\mathrm x} = \frac{\int x S_{\mathrm y}(x) \; dx}{A}</math>  
:<math>C_{\mathrm y} = \frac{\int y S_{\mathrm x}(y) \; dy}{A}</math>  
இங்கு,
:வடிவம் *X* -ன் பரப்பு *A* ;
:*S*<sub>y</sub>(*x*) என்பது *x* அச்சுதூரத்தில் அமையும் நிலைக்கோட்டுடன் *X* -ன் வெட்டுப்பகுதியின் நீளமாகும்.
:*S*<sub>x</sub>(*y*) என்பது *S*<sub>y</sub>(*x*) -ல் அச்சுகளை மாற்றிக் கணக்கிடும் ஒத்த மதிப்பாகும்.
# திணிவு மையம்

## திணிவு மையம் காணல்

### L-வடிவப் பொருளின் திணிவு மையம்

- இது, படம்-1 லுள்ள L- வடிவப் பொருளின் திணிவு மையம் காணும் முறையாகும்:  
- படம் 2 -ல் உள்ளபடி, L-வடிவத்தை , இரு செவ்வகங்களாகப் பிரிக்க வேண்டும். இந்த இரு செவ்வகங்களின் மூலைவிட்டங்களை வரைய வேண்டும். ஒவ்வொரு செவ்வகத்திலும் அதன் மூலைவிட்டங்கள் வெட்டும் புள்ளி அதன் திணிவு மையமாகும். இந்தத் திணிவு மையங்களை இணைத்துக் கோடு AB வரைதல் வேண்டும். தரப்பட்ட L-வடிவப் பொருளின் திணிவு மையம் இக்கோட்டின் மேல் அமையும்.
- படம் 3 -ல் உள்ளபடி, L-வடிவத்தை இரு செவ்வகங்களாகப் பிரிக்க வேண்டும். இவ்விரு செவ்வகங்களின் மூலைவிட்டங்களை வரைந்து அவற்றின் திணிவு மையங்களைக் காண வேண்டும். இந்த இரு திணிவு மையங்களை இணத்து கோடு CD வரைதல் வேண்டும். L-வடிவப் பொருளின் திணிவு மையம் இக்கோட்டின் மேல் அமைய வேண்டும்.
- L-வடிவப் பொருளின் திணிவு மையம் கோடுகள் AB மற்றும் CD மேல் அமையும் என்பதால் இவ்விரு கோடுகளும் வெட்டும் புள்ளியான O, திணிவு மையமாகும். இப்புள்ளி, L-வடிவப் பொருளுக்குள் அமைவது சாத்தியமில்லை.
# திணிவு மையம்

## திணிவு மையம் காணல்

### முக்கோணம் மற்றும் நான்முகத் திண்மம்

ஒரு முக்கோணத்தின் திணிவு மையமானது அம்முக்கோணத்தின் நடுக்கோடுகள் வெட்டிக்கொள்ளும் புள்ளியாகும். முக்கோணத்தின் திணிவு மையமானது **நடுக்கோட்டுச்சந்தி** எனவும் அழைக்கப்படுகிறது. திணிவு மையமானது ஒரு நடுக்கோட்டை 2:1 என்ற விகிதத்தில் முக்கோணத்தின் உச்சியிலிருந்து பிரிக்கிறது. திணிவு மையம், முக்கோணத்தின் ஒரு பக்கத்திற்கும் அதன் எதிர் உச்சிக்கும் இடையேயுள்ள செங்குத்து தூரத்தில் ⅓ அளவிலான இடத்தில் அமைகிறது (படத்தைப் பார்க்கவும்). திணிவு மையத்தின் கார்டீசியன் அச்சுதூரங்கள் முக்கோணத்தின் மூன்று உச்சிகளின் அச்சுதூரங்களின் சராசரியாகும்.  
முக்கோணத்தின் மூன்று உச்சிகளின் அச்சுதூரங்கள்:  
:<math>a = (x_a, y_a)</math>, <math>b = (x_b, y_b)</math>, மற்றும் <math>c = (x_c, y_c)</math> எனில்:  
திணிவு மையத்தின் அச்சுதூரங்கள்:  
:<math>
C = \frac13(a+b+c) = \(\frac13 (x_a+x_b+x_c),\;\;
\frac13(y_a+y_b+y_c)\).</math>  
எனவே ஈர்ப்புமைய அச்சுதூரங்களின் வாயிலாக முக்கோணத்தின் திணிவு மையம்:  
:<math>\(\frac13,\frac13,\frac13\)</math>  
முக்கோணம் ஒரு சீரான தாள் அல்லது தகட்டால் செய்யப்பட்டிருந்தால் (அல்லது அதன் நிறை மூன்று உச்சிகளிலும் சீராக பிரிக்கப்பட்டிருந்தால்) நடுக்கோட்டுச்சந்தியானது முக்கோணத்தின் நிறை மையமாகவும் அமையும். மாறாக முக்கோணத்தின் நிறையானது சீரான அடர்த்தியுடன் அதன் சுற்றளவில் பரவியிருந்தால், நிறை மையமானது திணிவு மையத்துடன் பொருந்தாது.  
முக்கோணத்தின் பரப்பானது, அதன் ஏதேனும் ஒரு பக்கத்தின் நீளத்தின் மடங்காக அமையும் அப்பக்கத்திலிருந்து திணிவு மையத்தின் செங்குத்து தூரத்தின் 1.5 மடங்காகவும் முக்கோணத்தின் பரப்பு அமையும்.  
முக்கோணத்தின் பரப்பு:  
**1/2 bh = (3/2) x ( b) x (h/3) =1.5 (b) x (h/3)**  
நான்முகத்திண்மத்தின் திணிவு மையமானது அதன் ஒவ்வொரு உச்சியையும் அவ்வுச்சிக்கு எதிர் முக்கோணப் பக்கத்தின் திணிவு மையத்தை இணைக்கும் கோடுகள் வெட்டிக்கொள்ளும் புள்ளியாகும். இக்கோடுகள், திணிவு மையத்தினால் உச்சியிலிருந்து 3:1 என்ற விகிதத்தில் பிரிக்கப்படுகின்றன.  
இதனை *n*-பரிமாண பன்முகிக்குப் (simplex) பொதுமைப்படுத்தலாம்.  
பன்முகியின் உச்சிகள்: <math>{v_0,\ldots,v_n}</math>, உச்சிகளை வெக்டர்களாக கருதினால்:  
பன்முகியின் திணிவு மையம்:  
:<math>C = \frac{1}{n+1}\sum_{i=0}^n v_i.</math>  
பன்முகியின் நிறையானது, பன்முகி முழுவதும் சீராக பரவியிருந்தாலோ அல்லது உச்சிகளில் சமமாகப் பிரிக்கப்பட்டிருந்தாலோ திணிவு மையமானது, நிறை மையத்துடன் பொருந்தும்.
# திணிவு மையம்

## திணிவு மையம் காணல்

### பல்கோணத்தின் திணிவு மையம்

தனக்குள்ளாக வெட்டிக்கொள்ளாத மூடிய பல்கோணத்தின் திணிவு மையம்:  
பல்கோணத்தின் *n* உச்சிகள்: (*x*<sub>0</sub>,*y*<sub>0</sub>), (*x*<sub>1</sub>,*y*<sub>1</sub>), ..., (*x*<sub>*n*&minus;1</sub>,*y*<sub>*n*&minus;1</sub>)  
:திணிவு மையம்: (*C*<sub>x</sub>, *C*<sub>y</sub>),  
: <math>C_{\mathrm x} = \frac{1}{6A}\sum_{i=0}^{n-1}(x_i+x_{i+1})(x_i\ y_{i+1} - x_{i+1}\ y_i)</math>  
: <math>C_{\mathrm y} = \frac{1}{6A}\sum_{i=0}^{n-1}(y_i+y_{i+1})(x_i\ y_{i+1} - x_{i+1}\ y_i)</math>  
இங்கு *A* என்பது பல்கோணத்தின் குறியிடப்பட்ட பரப்பாகும்.  
: <math>A = \frac{1}{2}\sum_{i=0}^{n-1} (x_i\ y_{i+1} - x_{i+1}\ y_i)\;</math>  
இந்த வாய்ப்பாடுகளில் பலகோணத்தின் உச்சிகள் சுற்றளவு வழியாக வரிசையாக எடுத்துக்கொள்ளப்படுகிறது. உச்சிகள் ( *x*<sub>*n*</sub> , *y*<sub>*n*</sub> ) மற்றும் ( *x*<sub>0</sub> , *y*<sub>0</sub> ) இரண்டும் ஒன்றாகக் கருதப்படுகின்றன. உச்சிகள் கடிகார திசையில் எடுத்துக்கொள்ளப்பட்டால் மேற்கண்டவாறு கணக்கிடப்படும் பரப்பு *A*, குறைக்குறி கொண்டதாக அமையும். எனினும் திணிவு மையத்தின் அச்சுதூரங்கள் இதனால் மாறுவதில்லை.
# திணிவு மையம்

## திணிவு மையம் காணல்

### கூம்பு மற்றும் பிரமிடின் திணிவு மையங்கள்

கூம்பு மற்றும் பிரமிடின் திணிவு மையமானது, முகட்டிலிருந்து அடிப்பக்கத்தின் திணிவு மையத்தை இணைக்கும் கோட்டின் மீது அமைகிறது. திடக்கூம்பு மற்றும் திடப்பிரமிடின் திணிவு மையம், அடிப்பக்கத்திலிருந்து முகட்டின் தூரத்தில் ¼ அளவிலான இடத்திலும், அடிப்பக்கம் இல்லாத(உள்ளீடற்ற) கூம்பு மற்றும் பிரமிடின் திணிவு மையம், அடித்தளத்திலிருந்து முகட்டின் தூரத்தில் 1/3 அளவிலும் அமையும்.
# எப்பொழுது அவர்களுக்கு நீதி கிடைக்கும்:நல்லிணக்க ஆணைக்குழுவின் தோல்விகள் (அறிக்கை)

**எப்பொழுது அவர்களுக்கு நீதி கிடைக்கும்: கற்றுக்கொண்ட பாடங்கள் மற்றும் நல்லிணக்க ஆணைக்குழு தோல்விகள்** (
When will they get justice? Failures of Sri Lanka's Lessons Learnt And Reconcillation Commission) என்பது செப்டம்பர் 7, 2011 அன்று அனைத்துலக மன்னிப்பு அவை வெளியிட்ட அறிக்கை ஆகும். இந்த அறிக்கை 69 பக்கங்களை உடையது. இது தொடர்பான செய்திகள் பிபிசி, ராய்ட்டர்சு, எ.எப்.பி உட்பட்ட பல அனைத்துலக ஊடகங்களிலும் வெளிவந்துருந்தன.  
உள்ளக விசாரணைக்கும் இணக்கப்பாட்டுக்கும் என்று கூறி இலங்கை அரசு நியமித்த கற்றுக்கொண்ட பாடங்கள் மற்றும் நல்லிணக்க ஆணைக்குழு எல்லா நிலைகளிலும் அடிப்படைக் குறைபாடுகளை உடையது என்றும், ஆணைக்குழு செப்டம்பர் 2011 வெளியிட்ட அறிக்கையில் பொறுப்புடைமை தொடர்பாக ஒரு பரிந்துரையத் தானும் முன்வைக்கவில்லை என்றும் இந்த அறிக்கை விமர்சித்தது. காலம் காலமாக இலங்கை அரசுகள் நியமித்த எந்தவொரு ஆணைக்குழுதானும் பாதிக்கப்பட்டவர்களுக்கு நீதி வழங்கவில்லை என்பதையும் சுட்டிக் காட்டி, இலங்கைக்கான ஐ.நா. நிபுணர் குழு அறிக்கைக்கு ஏற்ப ஒரு சுதந்திர அனைத்துலக விசாரணை தேவை என்று இந்த அறிக்கை கோருகிறது. இந்தக் கோரிக்கையை செப்டம்பரில் கூடவிருக்கும் ஐ.நா மனித உரிமைகள் அவைக்கு முன்வைக்கிறது.
# எப்பொழுது அவர்களுக்கு நீதி கிடைக்கும்:நல்லிணக்க ஆணைக்குழுவின் தோல்விகள் (அறிக்கை)

## குறிப்பான குற்றச்சாட்டுக்கள்

- படைத்துறை, துணைப் படைகள், விடுதலைப் புலிகள் யார் எனினும் குற்றவாளிகளை அடையாளைப்படுத்தும் வகையில் சாட்சிகளை விசாரிக்கவில்லை. குறிப்பாக படைத்துறை குற்றம்சாட்டப்பட்டபோது இவ்வாறு விசாரிக்கவில்லை.
- சாட்சிகளைப் தாக்குதல்களில் பழிவாங்கல்களில் இருந்து பாதுகாக்கா எந்தவித முயற்சியையும் எடுக்கவில்லை.
- படைத்துறை அல்லது துணைப்படைகளோ செய்தாக செய்யப்படும் குற்றங்கள் தொடர்பான குற்றச்சாட்டுக்கள் பற்றி அரசையோ, அரசு சார்பான சாட்சிகளையோ முறையாக விசாரிக்கவில்லை.
- பொறுப்பானவர்களை நீதிக்கு முன் கொண்டுவரும்படி இதுவரை ஒரு பரிந்துரைதானும் முன்வைக்கவில்லை.
# கற்றுக்கொண்ட பாடங்கள் மற்றும் நல்லிணக்க ஆணைக்குழு

**கற்றுக்கொண்ட பாடங்கள் மற்றும் நல்லிணக்க ஆணைக்குழு ** (Lessons Learnt and Reconciliation Commission, LLRC) இலங்கையின் குடியரசுத்தலைவர் மகிந்த ராசபக்சயால் 2010ஆம் ஆண்டில் மே மாதம் நியமிக்கபட்ட ஓர் உண்மையறியும் விசாரணை ஆணையமாகும். இது இலங்கையில் 2002 பேச்சுவார்த்தை தோல்வியில் இருந்து 2009 மே வரையான இறுதிக் கட்டப் போர் வரையிலான நடந்த நிகழ்வுகளையும் தோல்விகளையும் முரண்பாடுகளையும் விசாரித்து, அந்த மாதிரி தோல்விகளும் முரண்பாடுகளும் மீண்டும் நடைபெறாதவாறு தடுக்க என அமைக்கப்பட்டது.
# கற்றுக்கொண்ட பாடங்கள் மற்றும் நல்லிணக்க ஆணைக்குழு

## விமர்சனங்கள்

- எப்பொழுது அவர்களுக்கு நீதி கிடைக்கும்:நல்லிணக்க ஆணைக்குழுவின் தோல்விகள் (அறிக்கை)
# திணிவு மையங்களின் பட்டியல்

## வெளி இணைப்பு

- http://www.engineering.com/Library/ArticlesPage/tabid/85/articleType/ArticleView/articleId/109/Centroids-of-Common-Shapes.aspx
- http://www.efunda.com/math/areas/IndexArea.cfm
# பார்வை மோகம்

**பார்வை மோகம்** (**voyeurism** - **வாயூரிஸம்**), ஆண்களில் சிலருக்கு பாலியல் இச்சையைத் தூண்டக்கூடிய ஒரு வகை உளவியல் நோய்க்கூறு ஆகும். ஒரு பெண் உடை மாற்றும்போதோ அல்லது பாலுறவில் இருக்கும்போதோ அவரை இரகசியமாகக் கண்காணித்து அதன்மூலம் இன்புறுதலே பார்வை மோகம் என்பர். பார்வை மோகத்துடன் செயல்படுவது தண்டணைக்குரிய குற்றமாகும்.
# பார்வை மோகம்

## பார்வை மோகச் செயலுக்கான இந்தியத் தண்டம் சட்டம்

பாரதிய நியாய சன்ஹிதா, 2023 இன் பிரிவு 77 இன் படி, முதல் முறை குற்றவாளிக்கு அபராதம் மற்றும் ஒரு வருடம் முதல் மூன்று ஆண்டுகள் வரை சிறைத்தண்டனை விதிக்கப்படும், மேலும் இரண்டாவது முறை குற்றவாளி மூன்று முதல் ஏழு ஆண்டுகள் வரை அபராதம் மற்றும் சிறைத்தண்டனை விதிக்கப்படும். இந்த தண்டனை விதி இரு பாலினத்தவருக்கும் பொருந்தும்.
# ஐ-கூகுள்

**ஐ-கூகுள்** *(iGoogle)* என்பது கூகுள் நிறுவனம் தயாரித்து வழங்கும் தனிவிருப்ப முகப்புப் பக்க இணையதளம் ஆகும். இதன் மூலம் நாம் நமக்கு விருப்பமான இணையதளங்கள் பலவற்றை நமது வசதிக்கேற்ப ஒரே பக்கத்தில் அமைக்க முடியும். இதிலுள்ள கருவிகள் *(Gadgets)* மூலம் நேரம், வானிலை, விளையாட்டு, நிலவரம், சோதிடம் போன்றவற்றை அறிந்து கொள்ளலாம். மேலும் ஏராளமான தனியார் நிறுவனக் கருவிகள் கிடைக்கின்றன.  
இது முதன் முதலில் மே மாதம் 2005 ஆம் ஆண்டு அறிமுகப்படுத்தப்பட்டது.பிப்ரவரி, 2008 வரை கணக்கின் படி மொத்தம் 71 இலட்சம் மக்கள் இதனை பயன் படுத்துவதாகத் தெரிகிறது.  
கூகுள் நிறுவனம் *ஐ-கூகுள்*' *(iGoogle)* சேவையை 2012 ஆம் ஆண்டு நிறுத்தியது.
# முதலாம் விக்டர் (திருத்தந்தை)

**திருத்தந்தை முதலாம் விக்டர்** (*Pope Victor I*) என்பவர் கத்தோலிக்க திருச்சபையின் 14ஆம் திருத்தந்தையாகக் கருதப்படுகிறார். இவர் கி.பி. 189இலிருந்து 199 வரை ஆட்சி செய்தார். கத்தோலிக்க திருச்சபை, மரபு வழி திருச்சபை மற்றும் கோப்து திருச்சபை ஆகிய கிறித்தவ பிரிவுகள் முதலாம் விக்டரைப் புனிதராகப் போற்றுகின்றன. அவர்தம் திருவிழா சூலை 28ஆம் நாள் கத்தோலிக்க திருச்சபையால் கொண்டாடப்படுகிறது. கோப்து திருச்சபை இவரை "போக்டோர்" (Boktor) என்னும் பெயரால் அழைக்கிறது.  
- விக்டர் என்னும் இலத்தீன் மொழிப் பெயருக்கு "வெற்றிபெற்றவர்" என்பது பொருளாகும்.
# முதலாம் விக்டர் (திருத்தந்தை)

## வரலாற்றுக் குறிப்புகள்

"திருத்தந்தையர் நூல்" (Liber Pontificalis) என்னும் ஏடு தருகின்ற குறிப்புகள்படி, முதலாம் விக்டர் உரோமைப் பேரரசின் கீழ் இருந்த ஆப்பிரிக்க மாநிலத்தில் பிறந்தார். அவர் பெர்பெர் இனத்தவர் என்றும், துனீசியா அவரின் பிறப்பிடம் என்றும் கருதப்படுகிறது. அவர்தம் தந்தை பெயர் பெலிக்சு.  
தூனிசு நகரில் அமைந்துள்ள கத்தோலிக்க மறைமாவட்ட கோவிலில் இடது பீடத்தில் பதிகைக் கல்லால் அமைந்த இவரது ஓவியம் உள்ளது.
# முதலாம் விக்டர் (திருத்தந்தை)

## இவரது ஆட்சிக் காலம்

இவர் திருத்தந்தையாக ஆட்சி செய்த காலம் குறித்து பண்டைய ஆசிரியர்கள் நடுவே பல கருத்துகள் உள்ளன. யூசேபியஸ் கூற்றுப்படி, இவர் கோம்மொதுஸ் பேரரசனின் பத்தாம் ஆட்சி ஆண்டில் (கிபி. 189) பதவி ஏற்றார். லிப்சியுஸ் என்பவர் இது சரியான ஆண்டு என்று கருதுகிறார். ஜெரோம் என்பவர் விக்டர் ஆட்சி தொடங்கியது செப்திமுஸ் செவேருஸ் பேரரசனின் முதலாம் ஆட்சி ஆண்டு (அதாவது கிபி 193) என்று கூறுகிறார்.  
பொதுவாக ஏற்கப்பட்ட கருத்துப்படி, முதலாம் விக்டர் 189இலிருந்து 199 வரை திருத்தந்தையாக ஆட்சி செய்தார்.
# முதலாம் விக்டர் (திருத்தந்தை)

## உரோமைப் பேரரசோடு உறவு

கோம்மொதுஸ் பேரரசனின் இறுதி ஆட்சி ஆண்டுகளின் போதும் (கிபி 180-192), செப்திமுஸ் செவேருஸ் ஆட்சியின் தொடக்க காலத்திலும் (கிபி 192) உரோமைத் திருச்சபை அரசு அடக்குமுறைக்கு ஆளாகாமல் அமைதியாகச் செயல்பட முடிந்தது.  
கோம்மொதுஸ் பேரரசன் கிறித்தவ திருச்சபை குறித்து நல்லெண்ணம் கொண்டதற்கு மார்சியா (Marcia) என்னும் பெண்மணி காரணமாக இருந்திருக்கலாம். புனித இப்போலித்து என்பவர் கூற்றுப்படி, அப்பெண்மணி ஒருவேளை கிறித்தவராக இருந்திருக்கலாம், அல்லது கிறித்தவம் மட்டில் மதிப்புக்கொண்டவராய் இருந்திருக்கலாம். அவர் ஒருநாள் திருத்தந்தை விக்டரை அரச அரண்மனைக்கு அழைத்து, அவரிடமிருந்து ஒரு பெயர்ப்பட்டியல் கேட்டார். சார்தீனியா தீவில் அமைந்திருந்த சுரங்கங்களில் கட்டாய வேலை செய்ய அனுப்பப்பட்டிருந்த கிறித்தவர்களை விடுதலை செய்யவே அப்பட்டியலை மார்சியா கேட்டார்.  
கிறித்தவர்களுக்கு எதிராக இழைக்கப்பட்ட கொடுமைகள் தொடர்பாக உரோமை ஆயருக்கும் பேரரசுக்கும் ஏற்பட்ட முதல் தொடர்பு இதுவே எனத் தெரிகிறது. தம்மிடம் கேட்கப்பட்ட பெயர்ப்பட்டியலை விக்டர் கொடுத்தார். அரசு அனுமதியோடு மார்சியா ஹையசிந்த் என்னும் திருப்பணியாளரை சார்தீனியாவுக்கு அனுப்பி அங்குக் கட்டாய வேலை செய்த கிறித்தவர்களை விடுதலை செய்ய வழிவகுத்தார்.  
இவ்வாறு விடுதலை செய்யப்பட்டவர்களுள் கலிஸ்டஸ் என்பவரும் இருந்தார். இவர் பிற்காலத்தில் (217-222) திருத்தந்தையாகப் பதவி ஏற்றவர் ஆவார். உடல் நலக் குறைவால் கலிஸ்டஸ் உரோமைக்குத் திரும்புவதற்குப் பதிலாக ஆன்சியம் என்னும் நகருக்குச் சென்றார்.  
முதலாம் விக்டர் காலத்தில் கிறித்தவ திருச்சபை வளர்ச்சி கண்டது. பல கிறித்தவர்கள் உரோமைப் பேரரசில் உயர் பதவிகள் வகித்தனர் என்று இரனேயுஸ் குறிப்பிடுகிறார். செப்திமுஸ் செவேருஸ் மன்னனுக்குக் குணமளித்த புரோக்குலஸ் (Proculus) என்பவர் அரசவையில் பதவி வகித்தார் என்று தெர்த்தூல்லியன் எழுதுகிறார்.
# முதலாம் விக்டர் (திருத்தந்தை)

## கிரேக்க மொழியிலிருந்து இலத்தீன் மொழிக்கு மாறுதல்

திருத்தந்தை விக்டர் காலத்தில் நடந்த இன்னொரு முக்கிய நிகழ்வு திருச்சபையில் பயன்படுத்திய மொழி சார்ந்ததாகும். பண்டைய கிறித்தவ அறிஞர் புனித ஜெரோம் கூற்றுப்படி, "உரோமை நகரின் பதின்மூன்றாம் ஆயர் விக்டர், இயேசுவின் உயிர்த்தெழுதல் கொண்டாடப்பட வேண்டிய நாள் குறித்து எழுதினார்; செவேருஸ் மன்னன் காலத்தில் பத்து ஆண்டுகள் திருத்தந்தையாக ஆட்சிசெய்தார்".  
திருத்தந்தை விக்டர் காலம் வரையிலும் திருச்சபையின் அதிகாரப்பூர்வமான மடல்கள், எழுத்துக்கள் போன்றவை கிரேக்க மொழியில் ஆக்கப்பட்டன. விக்டர் இலத்தீன் மொழிப் பின்னணியிலிருந்து வந்த முதல் திருத்தந்தை ஆவார். அவர் காலத்தில் உரோமைத் திருச்சபையில் இலத்தீன் படிப்படியாக கிரேக்கத்தின் இடத்தைப் பிடித்தது. வழிபாட்டு மொழி கிரேக்கத்திலிருந்து இலத்தீனாக மாறத் தொடங்கியது.  
இருப்பினும் திருப்பலியை இலத்தீன் மொழியில் கொண்டாடும் வழக்கம் கிபி 230 அளவில்தான் உறுதியாக நிலைபெற்றது.
# கடலலை

**காற்றலை** (*wind wave*) அல்லது **கடலலை** என்பது நீர்நிலைகளின் அல்லது கடல் மீது காற்றின் கீழ்நோக்கிய விசை, இழுவிசை ஆகியவை கூட்டாகச் செயல்படுவதால் தோன்றும் அசைவுகளாகும்.எளிமையாகக் கூறுவதென்றால் காற்றினால் தோன்றுகின்ற அலைகள் காற்றலைகள் என்ப்படும். நீர்ப்பரப்புகளின் மீது அலைகள் ஒரே சீராக அமைவதில்லை. எனவே ஒவ்வொரு அலைகளும் வேறுபடுகின்றன. அலைகள் மேலும் கீழுமாக அசைகின்றதே தவிர முன்னோக்கி நகருவதில்லை. உராய்வு, வேகத்தடை, அலைமுறிவு, நிலத்தை வந்து மோதுகிற கடல் அலைகள் ஆகியவற்றின் காரணமாக கடல்நீர் நகருகிறது. இவ்வாறு நகர்கின்ற அலைகள் பல்லாயிரம் மைல்களைக் கடந்த பிறகே நிலப்பகுதியினை அடைகின்றன. நகர்கின்ற இவ்வலைகள் சிற்றாலைகள் முதல் 100 அடிகள் வரை உயர்கின்ற பேரலைகள் வரை கடலில் காணப்படுகின்றன.
# கடலலை

## அலைகளை உருவாக்கும் காரணிகள்

கடல் அலைகள் உருவாகக் காற்று காரணமாக அமைகிறது. ஒரு கடல் பரப்பின் மீது வீசுகிற காற்றின் வேகம், வீசுகிற காலஅளவு, வீசுகிற நேரம் ஆகியவற்றைப் பொறுத்தே கடலலைகளின் அளவு நிர்ணயிக்கப்படுகிறது. ஒரு கடல்பரப்பின் மீது காற்று தொடர்ந்து வீசும்போது அக்கடல்பரப்பின் மீது தோன்றுகின்ற அலைகள் அவற்றின் உச்சக்கட்ட உயரத்தை அடைகின்றன. இவை சாதாரண சிற்றலை முதல் 30 மீட்டர் உயரம் கொண்ட இராட்சத அலைகள் (சுனாமி) வரை தோன்றுவதற்கு முக்கிய காரணியாக அமைகிறது.
# கடலலை

## அலைகளின் நுரை

காற்று தொடர்ந்து வீசும்போது அலைகள் செங்குதாக மேலெழும்பினால் அதனைத் தாங்கிப் பிடிக்கும் அந்த அலைகளின் முகப்புப்பகுதி உடைந்து சிதறுகிறது. அவ்வாறு உடைந்து சிதறுகிற அலையின் பகுதி "**வெள்ளைத்தொப்பிகள்** "(WHITE CAPS)" என அழைக்கப்படுகிறது. இதனால் அந்நீர் "**நுரைதிறள்**"(SURF) உடையதாகிறது.
# கடலலை

## அலைகளினால் ஏற்படும் நிலத்தோற்றங்கள்

1. புதிய கடற்கரைகள்
1. மணல் திட்டுகள்
1. ஓங்கல்கள்
1. அலைவெட்டுத் தளங்கள்
1. அசாதாரண குகைகள்
1. கடல் மேல்வளைவுகள்
1. கடலோரக் கொடும்பாறைகள்
# கடலலை

## உருவாக்கம்

ஆற்றல் வாய்ந்த கடல் அலைகள், கடலை நோக்கி சரிந்துள்ள நிலங்களை அரித்து, வெளியே நீட்டிக்கொண்டிருக்கும் பாறைகளைத் தகர்த்து கடற்கரைகளை உருவாக்குகின்றன. பாறைகள் சிதைவும் கடல் நீரோட்டங்கள் மற்றும் கடலோர அலைகளின் இழுப்பாற்றலும் சேர்ந்து படிவப் பொருள்களலான தோற்றங்களை உருவாக்குகின்றன. இவை மணல் திட்டுகள் எனப்படும். இவற்றுள் கடலோரங்களை ஒட்டி நீளவாக்கில் கணப்படும் மணல் தொடர்கள் நீரடி மண்கரை (SPITS) ஆகும். வளைகுடாவின் குறுக்கே உருவாகி, அந்த வளைகுடாவை பெருங்கடலில் இருந்து பிரிக்கின்ற மணல் திட்டு வளைகுடா மணல்திட்டு (BAY MOUTH BAR) ஆகும். ஒரு தீவை அதன் முதன்மை நிலத்துடனோ அல்லது மற்றொரு தீவுடனோ இணைக்கும் மணல் தொடர் டாம்போலோ ஆகும்.  
கடலலை கடற்கரையோர நீட்டு நிலங்களின் அடிப்பரப்பை அரித்து உருவாக்கும் தோற்றம் ஓங்கல் எனப்படும். நாளைடைவில் ஏற்படும் அரிப்புகளால் ஓங்கல்கள் சிதைந்து இருக்கை போன்ற தோற்றம் கொண்ட **அலை அரிமேடைகள்**(அலை வெட்டுத்தளங்கள்)-(Wave Cut Platform) ஆகின்றன. அலைகள் தொடர்ந்து அரிமேடையை அரிப்பதால் அது அகலமாகிறது பின் சிதைந்து பாறைகள் ஆகிவிடுகின்றன.
மிருதுவானதும் பிளவுகளையும் கொண்ட பாறையை கடலோர அலைகளின் நுரைதிறள்களால் வேகமாக அரித்துச் செல்கின்றன. இத்தோற்றங்களால் கடல் குகைகள் உருவாகிறது. நீட்டு நிலங்களுக்கு எதிர் திசையில் உருவான இரு கடல்குகைகள் ஒன்றிணைந்து கடல் மேல்வளைவு உருவாகிறது. கடல் மேல்வளைவுகள் அரிப்பினால் வீழ்ந்து தனிப்பாறை அல்லது கொடும்பாறை உருவாகிறது.
# கெந்திங் மலை

**கெந்திங் மலை** (மலாய் மொழி: *Tanah Tinggi Genting*; ஆங்கிலம்: *Genting Highlands*) என்பது மலேசியாவில் ஒரு மலை வாழிடமாகும். பகாங் - சிலாங்கூர் மாநிலங்களின் எல்லைப் பகுதிகளில், தித்திவாங்சா மலைத் தொடரில் இந்த மலை வாழிடம் அமைந்து உள்ளது. இங்கு குளிர்மையான தட்ப வெட்ப நிலை நிலவுகிறது.  
மலேசியாவில் மிக பிரசித்திப் பெற்ற ஒரு சுற்றுலாத் தளமும் இங்கு அமைந்து உள்ளது. *ரிசோர்ட் வோல்ட் கெந்திங்* *(Resorts World Genting)* என்று அழைக்கப் படுகிறது. இந்தச் சுற்றுலாத் தளம், கெந்திங் குழுமத்திற்குச் சொந்தமானது.  
கோலாலம்பூர் மாநகரில் இருந்து 54 கி.மீ. தொலைவில் இருக்கும் கெந்திங் மலையில், ஒரு தொங்கூர்திச் சேவையும் பயன்பாட்டில் உள்ளது. கெந்திங் மலையின் அடிவாரத்தில் இருந்து, இந்தச் சேவையைப் பயன்படுத்தி, மலை உச்சிக்குச் செல்லலாம். அதன் நீளம் 3.38 கி.மீ.  
உலகிலேயே மிக வேகமாகச் செயல்படும் இந்தத் தொங்கூர்தியில், நவீனமான தொழில்நுட்பங்கள் பயன்படுத்தப்பட்டு உள்ளன. அத்துடன் தென் கிழக்கு ஆசியாவில் மிக நீளமான தொங்கூர்தியாகவும் விளங்குகிறது.
# கெந்திங் மலை

## வரலாறு

கோலாலம்பூர் மாநகருக்கு அருகாமையில், ஓர் உல்லாச மையத்தை அமைக்க வேண்டும் என்பது டான் ஸ்ரீ லிம் கோ தோங் *(Tan Sri Lim Goh Tong)* என்பவரின் பழைய கால கனவாக இருந்தது. 1964-ஆம் ஆண்டு, அவர் அங்கு சென்ற போது, ஓர் உல்லாச மையத்தை அமைக்க வேண்டும் எனும் எண்ணம் ஏற்பட்டது.  
அதன் விளைவாக, 1965 ஏப்ரல் 27-ஆம் தேதி, கெந்திங் ஹைலண்ட்ஸ் பெர்ஹாட் எனும் ஒரு நிறுவனம் உருவாக்கப் பட்டது. இவருக்கு உதவியாக டான் ஸ்ரீ ஹாஜி முகமட் நோவா பின் ஒமார் என்பவரும் துணையாக இருந்தார்.  
பின்னர், 1965- 1970-ஆம் ஆண்டுகளில், பகாங் மாநில அரசாங்கத்திடம் இருந்து, 12,000 ஏக்கர் நிலமும், சிலாங்கூர் மாநில அரசாங்கத்திடம் இருந்து 2,800 ஏக்கர் நிலமும் கிடைக்கப் பெற்றன.
# கெந்திங் மலை

## வரலாறு

### உல்லாசத்தின் சொர்க்கபுரி

மலேசியாவின் உல்லாசத்தின் சொர்க்கபுரி என்று கெந்திங் மலை அழைக்கப் படுகிறது. கேளிக்கைகள் நிறைந்த இடம். சூதாட்டம் என்றால் அது கெந்திங் என்று அனைவரும் அறிந்த இடமாகத் திகழ்கிறது. இந்த மலைப் பாதையில் 24 மணி நேரமும் வாகனங்கள் சென்ற வண்ணம் இருக்கும். மேலே செல்வதற்கு கெந்திங் ஸ்கைவே *(Genting Skyway)* என்ற இடத்தில் இருந்து, திறந்த ரயில்பெட்டி வசதியும் உள்ளது. இந்தத் திறந்த ரயில்பெட்டி 3.38 கி.மீ. தூரம் வரை செல்கிறது.
# கெந்திங் மலை

## தங்கும் விடுதிகள்

கெந்திங் மலையில் ஆறு விடுதிகள் உள்ளன. இவற்றுள் பர்ஸ்ட் வோர்ல்ட் விடுதி *கின்னஸ்* சாதனைப் புத்தகத்திலும், *ரிப்லிஸ் பிலீவ் இட் ஆர் நாட்* எனும் புத்தகத்திலும், இடம் பெற்று இருந்தது. 2006-ஆம் ஆண்டில் இருந்து 2013 வரை உலகிலேயே மிகப்பெரிய தங்கும் விடுதியாகவும் புகழ் பெற்று இருந்தது.  
- கிரேண்ட் கெந்திங்
- மெக்சிம் கெந்திங்
- ரிசோர்ட் கெந்திங்
- தீம் பார்க் விடுதி
- பர்ஸ்ட் வோர்ல்ட் விடுதி & பிளாசா
- கோல்ப் & கண்ட்ரி விடுதி
# கெந்திங் மலை

## பல்நோக்குப் பூங்காக்கள்

மிகப் பிரமாண்டமான மூன்று பல்நோக்குப் பூங்காக்கள் உள்ளன. அவை:  
- வெளிப்புற பல்நோக்குப் பூங்கா
- பர்ஸ்ட் வோர்ல்ட் பல்நோக்குப் பூங்கா
- பல்நோக்கு நீர்ப் பூங்கா
# தஞ்சோங் மாலிம்

**தஞ்சோங் மாலிம்** (ஆங்கிலம்: *Tanjung Malim*; சீனம்: 丹绒马林); என்பது மலேசியா, பேராக் முவாலிம் மாவட்டத்தில் உள்ள நகரம் ஆகும். இந்த நகரம் மலேசியத் தலைநகர் கோலாலம்பூரில் இருந்து 70 கி.மீ. வடக்கே உள்ளது. அத்துடன் இந்த தஞ்சோங் மாலிம் நகரம், பேராக் மாநிலத்தையும் சிலாங்கூர் மாநிலத்தையும் இணைக்கும் ஒரு பட்டணம் ஆகும். தஞ்சோங் மாலிம் நகரத்தை பெர்ணம் ஆறு இரு பகுதிகளாகப் பிரிக்கின்றது.  
இந்த நகரம் தஞ்சோங் மாலிம் மாவட்டக் கழகத்தின் கீழ் செயல் பட்டு வருகின்றது. இந்த நகரத்திற்கு அருகில் புரோட்டோன் சிட்டி (*Proton City*), பேராங், பேராங் 2020, சுங்கை, சிலிம் ரிவர் எனும் அதன் துணை நகரங்கள் உள்ளன.
# தஞ்சோங் மாலிம்

## பொது

தஞ்சோங் மாலிம் நகரம் இரு பெரும் பிரிவுகளாகப் பிரிக்கப்பட்டு உள்ளது. ஒரு பகுதியைப் பழைய நகர் என்றும் இன்னொரு பகுதியைப் புதிய நகர் என்றும் அழைக்கின்றார்கள். வரலாற்றுப் புகழ் வாய்ந்த இந்த நகரை நவீன மயமான தொடருந்து சேவைகள், கூடுதலானச் சிறப்புகளை வழங்கி மேலும் சிறப்புச் செய்து வருகின்றன.
# தஞ்சோங் மாலிம்

## வரலாறு

தொடக்கக் காலங்களில் இந்தோனேசியாவின் பூகிஸ் மக்கள் இங்கு வந்து குடியேறினர். 1700-ஆம் ஆண்டில் பெர்ணம் ஆற்றுக் கரையோரத்தில் ஒரு பூகிஸ் குடியிருப்பு உருவாக்கம் பெற்றது. 1766-ஆம் ஆண்டில் பேராக் சுல்தான் முகமது சா, பூகிஸ் இளவரசர் லுமு என்பவரைச் சுல்தான் சலாவுடின் சா என்று முடி சூட்டி அவரைச் சிலாங்கூர் சுல்தானாக அரியணையில் அமர்த்தினார்.  
அதன் பின்னர், சுங்கை பெர்ணம் நகரப் பகுதி, சிலாங்கூர் மாநில எல்லையாக அமைந்தது. மற்றொரு பகுதியான தஞ்சோங் மாலிம், பேராக் மாநில எல்லையாக அமைந்தது. 1875-ஆம் ஆண்டு சிலாங்கூர் மாநிலத்தில் உள்ள கிள்ளான் நகரில் ஓர் இனக் கலவரம் ஏற்பட்டது.
# தஞ்சோங் மாலிம்

## வரலாறு

### கீ இன்-ஆய் சான்

அப்போது அங்கு வாழ்ந்த மலாய் சமூகத்தினர் அங்கிருந்து உலு பெர்ணம் சிற்றூருக்கு குடி பெயர்ந்தனர். அங்கே அவர்கள் அமைதியான வாழக்கையைத் தொடங்கினர். அந்தக் கட்டத்தில் ஈப்போ, தைப்பிங் பகுதிகளில் கீ கின் இரகசியச் சங்கம் - ஆய் சான் இரகசியச் சங்கம் ஆகிய இரு சங்கங்களுக்கும் இடையில் சண்டைச் சர்ச்சைகள் ஏற்பட்டன.  
அதன் விளைவாகச் சீனச் சமூகத்தவர் ஈப்போ, தைப்பிங் பகுதிகளில் இருந்து உலு பெர்ணத்தில் குடியேறினர். 1900-ஆம் ஆண்டு தொடக்கம், தஞ்சோங் மாலிம் சீன ஆக்கியான் சமூகத்தவர் நகரின் தென்பகுதியின் உலு பெர்ணத்தில் இரு வரிசைக் கடைவீடுகளை கட்டினர். அந்தக் கடைவீடுகள் உலு பெர்ணத்தின் நுழைவாயிலாகவும் அமைந்தன.